pythainlp/thai-wiki-dataset-v4 huggingface dataset:
จักรพรรดิเจิ้งเต๋อ

จักรพรรดิเจิ้งเต๋อ  มีพระปรมาภิไธยว่า สมเด็จพระจักรพรรดิหมิงอู่จง  (26 ตุลาคม 1491 – 20 เมษายน 1521) เป็นจักรพรรดิองค์ที่ 11 ของราชวงศ์หมิง ครองราชย์ตั้งแต่ปี 1505 ถึง 1521 พระองค์เป็นพระราชโอรสองค์โตของจักรพรรดิหงจื้อ เจ้าชายจู โฮ่วจ้าว ขึ้นครองราชย์เมื่อพระชนมายุเพียง 14 พรรษา พร้อมกับศักราชเจิ้งเต๋อ หมายถึง คุณธรรมอันชอบธรรม
ในช่วงทศวรรษที่ 1510 จักรพรรดิเจิ้งเต๋อได้นำทัพปราบปรามราชวงศ์หยวนเหนือ และต่อสู้กับกบฏที่ก่อการโดยเจ้าชายอันฮวา และเจ้าชายหนิง จักรพรรดิเจิ้งเต๋อขึ้นชื่อเรื่องพฤติกรรมดั่งเด็กน้อย ไร้เดียงสา มักเอาแต่ใจตัวเอง ทำให้ถูกหลิวจิ่น ขันทีคนโปรดเอาเปรียบฉวยโอกาสโดยใช้ความไว้วางพระทัยจากจักรพรรดิกอบโกยทรัพย์สินเงินทองจากราชสำนักไปมหาศาล จักรพรรดิมีการติดต่อทางการทูตกับรัฐบาลมะละกาหลายครั้งเพื่อแสดงความกังวลร่วมกันเกี่ยวกับโปรตุเกส ผู้ที่ราชวงศ์หมิงเผชิญหน้าทางทหารหลายครั้ง ในที่สุด พระองค์สวรรคตด้วยพระอาการติดเชื้อหลังจากพลัดตกจากเรือขณะมึนเมาลงสู่แม่น้ำเหลือง จักรพรรดิเจิ้งเต๋อไม่มีพระราชโอรสสืบราชบัลลังก์ และผู้สืบทอดราชบัลลังก์คือเจ้าชายจูโฮ่วโชง พระญาติชั้นแรกของพระองค์
พระราชประวัติ.
เจ้าชายจูโฮ่วจ้าวถูกสถาปนาเป็นรัชทายาทตั้งแต่ทรงพระเยาว์ ด้วยเหตุที่พระราชบิดาไม่รับนางสนม จึงไม่ต้องเผชิญกับการแก่งแย่งชิงบัลลังก์กับเจ้าชายพระองค์อื่น ๆ (เจ้าชายจูโฮ่วเว่ย พระอนุชาสิ้นพระชนม์ตั้งแต่ยังเป็นทารก) เจ้าชายได้รับการศึกษาอย่างถ่องแท้ในวรรณกรรมขงจื๊อ แสดงให้เห็นถึงความเป็นเลิศในด้านการศึกษา เสนาบดีทั้งหลายของจักรพรรดิหงจื้อต่างคาดหวังว่า เจ้าชายจูโฮ่วจ้าว จะกลายเป็นจักรพรรดิผู้ทรงคุณธรรมและเฉลียวฉลาดเช่นเดียวกับพระราชบิดา
ในฐานะจักรพรรดิ.
เจ้าชายจูโฮ่วจ้าวขึ้นครองราชย์เป็นจักรพรรดิเจิ้งเต๋อและอภิเษกกับจักรพรรดินีเมื่อพระชนมายุ 14 พรรษา ต่างจากพระราชบิดา จักรพรรดิเจิ้งเต๋อไม่สนพระทัยต่อการปกครองและจักรพรรดินี และละเลยงานราชการส่วนใหญ่ จักรพรรดิเจิ้งเต๋อมักถูกวิพากษ์วิจารณ์ว่ากระทำการต่าง ๆ โดยไร้ความคิด ไร้เหตุผล และไร้ประโยชน์ พระองค์แสดงให้เห็นถึงความขาดความรับผิดชอบในหลายโอกาส
จักรพรรดิเจิ้งเต๋อใช้ชีวิตอย่างหรูหราฟุ่มเฟือยลุ่มหลงในกามารมณ์ เป็นที่เลื่องลือว่าพระองค์โปรดการเที่ยวชมหอนางโลม และยังให้สร้างพระตำหนักที่เรียกว่า เป้าฝาง (豹房) หรือพระตำหนักเสือดาว นอกพระราชวังต้องห้าม ในช่วงแรก สถานที่แห่งนี้ถูกใช้เป็นที่เลี้ยงสัตว์หายาก เช่น เสือและเสือดาว เพื่อความบันเทิง ต่อมาจึงถูกใช้เป็นที่พำนักของหญิงสาวสวยเพื่อความสำราญพระราชหฤทัยส่วนพระองค์ พระองค์ยังได้พบกับหวัง หมันถาง (王满堂) หนึ่งในสนมเอกที่พระองค์โปรดปรานที่เป้าฝาง ครั้งหนึ่ง พระองค์ถูกเสือทำร้ายระหว่างออกไปล่าเสือจนได้รับบาดเจ็บสาหัส ทำให้ไม่สามารถออกว่าราชการได้เป็นเวลา 1 เดือน
สวรรคต.
จักรพรรดิเจิ้งเต๋อสิ้นพระชนม์ในปี 20 เมษายน พ.ศ. 2064 เมื่อพระชนมายุได้ 29 พรรษา ก่อนที่พระองค์จะสวรรคต มีเรื่องเล่าว่าวันหนึ่งพระองค์เมาตกจากเรือและเกือบจมน้ำสวรรคตขณะล่องเรือในทะเลสาบในฤดูใบไม้ร่วงในปี พ.ศ. 2063 และการสวรรคตสืบเนื่องจากป่วยครั้งนี้ เนื่องจากพระองค์ไม่มีรัชทายาทสืบทอดราชบัลลังก์ จึงได้เลือกผู้สืบทอดจากพระญาติที่เป็นพระภาดา(ลูกพี่ลูกน้อง)ของพระองค์คือ "องค์ชายจูโฮ่วโชว" ซึ่งเป็นพระโอรสของอ๋องซิงพระปิตุลา(อา)ของจักรพรรดิเจิ้งเต๋อ เมื่อขึ้นครองราชย์จึงกลายเป็นที่รู้จักในนามจักรพรรดิเจียจิ้ง หลุมฝังพระบรมศพของพระองค์ตั้งอยู่ที่ คางหลิน ในสุสานหลวงราชวงศ์หมิง พระองค์ได้รับการถวายพระนามหลังสวรรคตว่า จักรพรรดิอี้
จักรพรรดิเจียจิ้ง

จักรพรรดิเจียจิ้ง  มีพระราชสมัญญานามว่า จักรพรรดิหมิงซื่อจง  (16 กันยายน พ.ศ. 2050 - 23 มกราคม พ.ศ. 2110) มีพระนามทางลัทธิเต๋าว่า ว่านโซ่วตี้จวิน (万寿帝君) หมายถึง "เทพเจ้าแห่งพรรษานิรันดร์" เป็นจักรพรรดิองค์ที่ 12 แห่งราชวงศ์หมิง ครองราชย์ระหว่างปี ค.ศ. 1521 ถึงปี ค.ศ. 1567 พระองค์สืบราชบัลลังก์ต่อจากจักรพรรดิเจิ้งเต๋อซึ่งเป็นพระราชภาดาของพระองค์
จักรพรรดิเจียจิ้งประสูติในฐานะพระราชภาดาของจักรพรรดิเจิ้งเต๋อที่ครองราชย์อยู่ ดังนั้นการขึ้นครองบัลลังก์ของพระองค์จึงไม่เป็นที่คาดหมาย แต่เมื่อจักรพรรดิเจิ้งเต๋อสวรรคตโดยไม่มีรัชทายาท ราชสำนักซึ่งนำโดยหยาง ถิงเหอ ราชเลขาและพระพันปีจาง จึงได้เลือกพระองค์เป็นจักรพรรดิองค์ใหม่
ตลอดรัชกาลของพระองค์ เป็นยุคแห่งความเจริญด้านศิลปะและศาสนา ทรงเน้นเรื่องศิลปะโดยเฉพาะเครื่องลายคราม และเรื่องศาสนาโดยเฉพาะลัทธิเต๋า โดยโปรดให้สร้างวิหารแห่งพระอาทิตย์ (日坛) ขึ้นทางทิศตะวันออกของปักกิ่ง วิหารแห่งพระจันทร์ (月坛) ขึ้นทางทิศตะวันตก และวิหารแห่งโลก (地坛) ขึ้นทางทิศเหนือ และโปรดให้ทำการต่อเติมหอสักการะแผ่นดินและฟ้า (เทียนตี้ถัน) และให้เปลี่ยนชื่อเป็น "หอสักการะฟ้า" (เทียนถัน) แต่ทรงหลงงมงายอยู่กับพิธีกรรมและเรื่องราวทางไสยศาสตร์มาก จนในช่วงต้นรัชกาลพระองค์แทบไม่ทำอะไร นอกจากเฝ้าอยู่กับการสักการะดวงวิญญาณพระราชบิดา และพระราชมารดา จึงเปิดโอกาสให้พวกหมอผี นักหลอกลวงเข้ามาหาผลประโยชน์จนถึงเข้ามามีบทบาทในการบริหารบ้านเมือง
ในรัชกาลของพระองค์ มีมหาเสนาบดีอยู่ 2 คน คือ เหยียน ซง และเซี่ย หยุน ทั้ง 2 คนนี้แย่งชิงอำนาจกัน เป็นเซี่ย หยุน ที่ได้ครองอำนาจต่อจากเหยียน ซง ที่ทำบ้านเมืองตกต่ำ และพระองค์ไม่ทรงโปรด ต่อมาเกิดแผ่นดินไหวครั้งที่รุนแรงที่สุดที่มณฑลส่านซี ในปี ค.ศ. 1556 ตรงกับปีที่ 35 ในรัชกาล มีผู้เสียชีวิตกว่า 800,000 คน ทั้งยังเกิดวาตภัยที่ปักกิ่ง และไฟไหม้ที่พระราชวังต้องห้าม เป็นเหตุให้ฮองเฮาสิ้นพระชนม์ พระองค์พิโรธถอดเซี่ย หยุน ออกจากตำแหน่ง และสั่งประหารชีวิต จึงเป็นเหยียน ชง ที่กลับมามีอำนาจอีกครั้ง
จักรพรรดิเจียจิ้งสวรรคตในปี ค.ศ. 1567 ขณะพระชนม์ได้ 60 พรรษา ทรงครองราชย์นานถึง 45 ปี ยาวนานเป็นอันดับสองของราชวงศ์หมิง องค์ชายจูไฉ่หู พระราชโอรสจึงขึ้นครองราชย์เป็น จักรพรรดิหลงชิ่ง
นางมารสวมปราด้า

นางมารสวมปราด้า  เป็นภาพยนตร์แนวตลก/ดราม่า ของประเทศสหรัฐอเมริกา ที่ออกแพร่ภาพในปี พ.ศ. 2549 และถูกนำเข้ามาฉายในประเทศไทยในปีเดียวกัน ดัดแปลงมาจากบทประพันธ์ The Devil Wears Prada ของ ลอเรน ไวส์เบอร์เกอร์ ซึ่งได้รับความนิยมเป็นอย่างมากในกลุ่มผู้อ่านทั่วโลก จากเนื้อหาที่เปิดเผยเรื่องราวการทำงานในวงการแฟชั่น ชีวิตและปัญหาของคนหนุ่มสาวที่อยู่ในวงการนั้นๆ ตลอดจนมุมมองและแนวคิดอย่างคนใน ซึ่งคนทั่วๆ ไปอาจไม่เคยได้สัมผัส
ภาพยนตร์เรื่องนี้ได้มีการดัดแปลงเนื้อหาบางส่วน โดยใช้มุมมองและความคิดเห็นจากทั้งโปรดิวเซอร์ ผู้กำกับการแสดง รวมทั้งนักแสดงหลัก จึงมีความแตกต่างจากบทประพันธ์ดั้งเดิมอยู่ในบางจุด
นอกจากนี้ จุดเด่นของนางมารสวมปราด้าในภาคภาพยนตร์ ยังอยู่ที่บรรดาเสื้อผ้า รองเท้า และเครื่องประดับที่ได้รับการสนับสนุนจากเหล่าดีไซน์เนอร์จากแบรนด์ชั้นนำทั่วโลก รวมถึงการปรากฏตัวเป็นนักแสดงรับเชิญในหลายๆ ส่วนของภาพยนตร์ ของผู้มีชื่อเสียงในวงการแฟชั่น เช่น วาเลนติโน่ การาวานี่, จีเซลล์ บุนด์เซล, ไฮดี้ คลุม หรือแม้แต่เจ้าของบทประพันธ์อย่าง ลอเรน ไวส์เบอร์เกอร์เอง
เนื้อเรื่อง.
แอนเดรีย แซคส์ เป็นเหมือนนักศึกษาจบใหม่ทั่วไป ที่ต้องออกตระเวนสมัครงานไปตามที่ต่างๆ เนื่องจากแอนเดรียมีความฝันอยากทำงานเป็นนักหนังสือพิมพ์ เธอจึงส่งจดหมายสมัครงานไปยังสำนักพิมพ์ต่างๆ หลายแห่ง แต่โชคร้ายที่ไม่มีแห่งใดตอบรับเธอกลับมาเลย
วันหนึ่ง แอนเดรียก็ได้รับแจ้งเรียกตัวเข้ารับการสอบสัมภาษณ์จากสำนักพิมพ์ยักษ์ใหญ่ "อีเลียส คลาร์กส" ซึ่งเป็นเจ้าของนิตยสารและวารสารขายดีหลายฉบับ แอนเดรียตื่นเต้นเป็นอย่างมาก แต่เมื่อเธอไปถึง ก็ได้พบว่างานที่ถูกเรียกมาสัมภาษณ์นั้น เป็นตำแหน่งงานผู้ช่วยของ"มิแรนด้า พรีสท์ลี่" บรรณาธิการบริหารของนิตยสารแฟชั่นอันดับ 1 อย่างรันเวย์ ซึ่งได้ชื่อว่าเป็นตำแหน่งที่หญิงสาวนับล้านคนยอมทำทุกอย่างเพื่อให้ได้มา แอนเดรียซึ่งไม่เคยสนใจในเรื่องแฟชั่นมาก่อน ถึงกับหมดหวังที่จะผ่านการสอบสัมภาษณ์ แต่ทว่าความแตกต่าง ไม่เหมือนใครของเธอ กลับทำให้มิแรนด้าสนใจ และตกลงรับเธอเข้าทำงาน
แอนเดรียดีใจที่ได้งาน แต่แล้วเธอก็ได้รู้ว่าฝันร้ายเพิ่งจะเริ่มขึ้นเท่านั้น เมื่อตำแหน่งงานผู้ช่วยนี้ ทำให้เธอแทบจะไม่มีเวลาเป็นของตนเอง นอกจากนี้เธอยังต้องคอยทำงานทุกอย่างที่มิแรนด้าส่งมาให้ ไม่ว่างานนั้นจะเกี่ยวกับงาน หรือเรื่องส่วนตัวของมิแรนด้า 
อย่างไรก็ตาม แอนเดรียได้เรียนรู้ว่า การทำงานในวงการแฟชั่นนั้น แม้ภายนอกจะดูสวยงาม เลิศหรู แต่เพื่อให้ได้มาซึ่งสิ่งเหล่านี้ กลุ่มคนที่ทำงานอยู่เบื้องหลัง ล้วนแต่ต้องใช้ความพยายาม และความทุ่มเทอย่างเต็มที่ เพื่อให้ได้ผลงานที่มีคุณภาพ เป็นที่ยอมรับออกมา ความร้ายกาจ ความเข้มงวด ความจุกจิกจู้จี้ และเอาแต่ใจจนดูเหมือนไร้เหตุผลของมิแรนด้า กลับเป็นส่วนประกอบสำคัญที่ทำให้นิตยสารอย่างรันเวย์ ยังคงครองความนิยมเป็นอันดับ 1 อยู่ได้ 
แต่แอนเดรียจะทำอย่างไร เมื่องานในวงการแฟชั่น ไม่ได้ต้องการแค่คนตั้งใจทำงานเพียงอย่างเดียว แต่ต้องมีทั้งความทุ่มเท และจิตใจที่มุ่งมั่นและรักในงานแฟชั่นอย่างจริงจัง
จักรพรรดิหลงชิ่ง

สมเด็จพระจักรพรรดิหลงชิ่ง  หรือ จักรพรรดิหมิงมู่จง (4 มีนาคม ค.ศ. 1537 - 23 มกราคม ค.ศ. 1572) ประสูติเมื่อปี ค.ศ. 1537 (พ.ศ. 2080) เป็นพระราชโอรสในจักรพรรดิเจียจิ้ง(หมิงซื่อจง) เมื่อพระราชบิดาสวรรคตในปี ค.ศ. 1567 (พ.ศ. 2110) เจ้าชายจูไจ้ชี่ รัชทายาทชันษา 30 พรรษาจึงขึ้นครองราชย์ ทรงพระนามว่าจักรพรรดิหมิงมู่จง รัชศกหลงชิ่ง
พระราชประวัติ.
จักรพรรดิหมิงมู่จง เป็นโอรสองค์ที่ 3 ของจักรพรรดิหมิงซื่อจงแห่งราชวงศ์หมิงกับคังเฟย(พระราชชายาคัง) พระองค์เกิดในปีเจียจิ้งที่ 16 (พ.ศ. 2080) มีพระนามแรกว่าองค์ชาย(สาม)จูไจ้จชี่ ในเดือนกุมภาพันธ์ปีเจียจิ้งที่ 18 (พ.ศ. 2082) จักรพรรดิซื่อจงพระราชบิดาได้แต่งตั้งจูไจ่หยวนพระโอรสองค์ที่สองขึ้นเป็นไท่จื่อ(เจ้าชายรัชทายาท) แต่งตั้งพระองค์เป็นอ๋องหยู แต่งตั้งองค์ชาย(สี่)จูไจ้เจินเป็นอ๋องจิ่ง ในเดือนมีนาคมปีเจียจิ้งที่ 28 (พ.ศ. 2092) รัชทายาทจูไจ้หยวนสิ้นพระชนม์ พระองค์จึงได้รับการสถาปนาเป็นไท่จื่อ(เจ้าชายรัชทายาท)ต่อจากพระเชษฐา
ครองราชย์.
ในเดือนธันวาคมปีเจียจิ้งที่ 45 (มกราคม พ.ศ. 2110) จักรพรรดิซือจงพระราชบิดาสวรรคต อ๋องหยู(จูไจ้ชี) ขึ้นครองราชย์และเปลี่ยนรัชศกเป็นปีหลงชิ่ง มีพระนามว่าจักรพรรดิหมิงมู่จง
หลังจากเขาขึ้นครองราชย์ได้เริ่มแก้ไขปัญหาในการบริหารของเสนาบดีที่ไม่เหมาะสมในยุคของพระราชบิดา อาทิเช่น ข้าราชการที่ถูกปลดได้รับการแต่งตั้งกลับมาอีกครั้ง ข้าราชการที่เสียชีวิตได้รับการชดเชยแก่ครอบครัว และได้ทรงสั่งให้หยุดการเล่นแร่แปรธาตุของนักพรตเต๋าที่พระราชบิดาของพระองค์หลงไหล แต่ทรงเป็นจักรพรรดิที่อ่อนแอ และทรงบริหารราชการแผ่นดินได้ไม่ดี แต่มีพระเมตตาต่อชาวประชาอย่างมาก เนื่องจากมีพระเมตตานี้เอง ตลอดรัชกาลของพระองค์จึงเกิดการทุจริตอย่างมาก ขุนนางไร้ความสามารถ ทั้งนี้สืบเนื่องมาจากการครองราชย์อย่างยาวนานของจักรพรรดิเจียจิ้งพระราชบิดาของพระองค์ด้วย
สวรรคต.
ในเดือนมีนาคมในปีหลงชิ่งที่ 5 (พ.ศ. 2115) หลังจากมีข่าวการประชวรของจักรพรรดิหมิงมู่จงมาจากพระราชวัง พระองค์จึงเรียกร้องให้ขุนนางเกากง, จาง จวีเจิ้ง และ เกายวี ยอมรับคำสั่งของกู่หมิง และประกาศสถาปนาให้รัชทายาทจูยวีจุน วัย 9 พระชันษาขึ้นครองราชย์เป็นจักรพรรดิหมิงเฉินจง(ว่านลี่) จากนั้นจักรพรรดิหมิงมู่จงก็เสด็จสวรคตที่ พระที่นั่งเฉียนชิง และได้รับการถวายพระนามให้เป็นจักรพรรดิจวง พระองค์ถูกฝังใน หมิงเจาหลิง, สุสานหลวงราชวงศ์หมิง, อำเภอฉางผิง, ปักกิ่ง
เหรียญปราบฮ่อ

เหรียญปราบฮ่อ เป็นสร้างในสมัยพระบาทสมเด็จพระจุลจอมเกล้าเจ้าอยู่หัว ใช้อักษรย่อ ร.ป.ฮ. โปรดเกล้าฯ เป็นเหรียญราชอิสริยาภรณ์ขึ้นเพื่อเป็นบำเหน็จความดีความชอบแก่ผู้ไปราชการสงครามปราบฮ่อเมื่อปีพ.ศ. 2427
ลักษณะ.
เป็นเหรียญเงินรูปกลม ด้านหน้าเป็นพระบรมฉายาลักษณ์พระบาทสมเด็จพระเจ้าอยู่หัว พระพักตร์เสี้ยว ผินพระพักตร์ไปทางซ้าย มีพวงมาลัยรองรับ เบื้องบนเป็นแถวอักษรตามแนวขอบเหรียญเป็นข้อความ "จุฬาลงกรณ บรมราชาธิราช" ด้านหลังเป็นรูปพระสยามเทวาธิราชทรงช้างถือพระแสงของ้าว มีควาญอยู่ท้ายช้างคนหนึ่ง รองรับด้วยกลุ่มแพรแถบ เบื้องบนของรูปนั้นมีอักษรตามแนวขอบเหรียญเป็นข้อความ "ปราบฮ่อ ๑๒๓๙ ๑๒๔๗ ๑๒๔๙" เหรียญนี้ใช้ห้อยกับแพรแถบสีดำริมสีเหลือง ขนาดกว้าง 2.5 เซนติเมตร ที่แพรแถบประดับเข็มบอกปีจุลศักราชที่มีการปราบฮ่อ ได้แก่ "๑๒๓๙" (พ.ศ. 2420) "๑๒๔๗" (พ.ศ. 2428) และ "๑๒๔๙" (พ.ศ. 2430) ใช้ประดับที่อกเสื้อเบื้องซ้าย เข็มปีจุลศักราชที่ประดับบนแพรแถบจะประดับให้สำหรับผู้ที่ไปราชการสงครามปราบฮ่อแต่ละคราว ๆ ไป เหรียญนี้ไม่มีการกำหนดอัตราการพระราชทาน ผู้ได้รับพระราชทานเหรียญนี้จะไม่ได้รับประกาศนียบัตรกำกับ แต่จะได้รับการประกาศชื่อลงในราชกิจจานุเบกษา ปัจจุบันเหรียญนี้พ้นสมัยการพระราชทานแล้ว
การผลิตเหรียญ.
รัฐบาลสยามได้ว่าจ้างให้บริษัทบีกริมแอนด์โกผลิตเหรียญปราบฮ่อที่ประเทศเยอรมนี โดยมีจำนวนผลิตเพียง 500 เหรียญ เมื่อปี พ.ศ. 2436 และได้จัดส่งมายังประเทศสยามในปีถัดมา และได้เริ่มพระราชทานแจกเป็นระยะ ๆ โดยเริ่มพระราชทานครั้งแรกเมื่อวันที่ 21 กันยายน พ.ศ. 2441 จำนวน 49 คน
จักรพรรดิว่านลี่

สมเด็จพระจักรพรรดิว่านลี่ (4 กันยายน ค.ศ. 1563 - 18 สิงหาคม ค.ศ. 1620) ประสูติเมื่อวันที่4 กันยายน ค.ศ. 1563 (พ.ศ. 2106) โดยเป็นพระราชโอรสในจักรพรรดิหลงชิ่ง
เหตุการณ์ในรัชสมัย.
เมื่อพระราชบิดาสวรรคตลงในปี ค.ศ. 1572 (พ.ศ. 2115) องค์ชายจูอี้จุน ขณะนั้นพระชนม์เพียง 9 พรรษา เสด็จขึ้นครองราชย์เป็น จักรพรรดิว่านลี่ อำนาจทั้งหมดจึงตกไปอยู่ที่ไทเฮาเสี่ยวติง ซึ่งเป็นพระราชมารดาของพระองค์ ซึ่งได้ให้มหาอำมาตย์จาง จวีเจิ้งเป็นผู้สำเร็จราชการแผ่นดิน และเฝิงเป่าขึ้นเป็นมหาขันที โดยให้ทั้งสองถือเป็นพระอาจารย์ของจักรพรรดิว่านลี่ 
ขณะที่ยังทรงพระเยาว์ ว่านลี่เป็นเด็กเฉลียวฉลาดและเป็นที่เชื่อฟังพระเสาวนีย์ของพระพันปีหลวง 
และเป็นศิษย์ที่ดีของพระอาจารย์ ด้วยการชี้นำของจางจวีเจิ้ง ทำให้แผ่นดินมีความมั่นคง เงินในท้องพระคลังมีมากมาย แต่เมื่อว่านลี่ทรงเจริญพระชันษาขึ้น ทรงเริ่มเบื่อหน่ายในราชการแผ่นดิน ทำพระองค์เสเพลสรรหาแต่ความรื่นเริง ถึงขนาดที่เกือบจะถูกพระพันปีหลวงถอดจากราชบัลลังก์ แต่ได้จางจวีเจิ่งและเฝิงเป่าช่วยทูลพระพันปีหลวงจนคลายพิโรธ ตั้งแต่นั้นจักรพรรดิว่านลี่จึงเริ่มไม่พอใจแก่จางจวีเจิ้งและเฝิงเป่า เนื่องจากว่านลี่รู้สึกว่าทั้งสองมีอำนาจเหนือพระองค์ ขันทีจางจิงประจำพระองค์ จึงยั่วยุพระองค์ให้โค่นกลุ่มอำนาจของจางจวีเจิ้ง ในช่วงเวลาที่จางจวีเจิ้งป่วยหนัก ทรงรับสั่งให้หมอหลวงไปดูอาการ แต่ด้วยให้ยาผิดชนิด ทำให้ทรุดหนักลงจนอสัญกรรมในที่สุด ในปีที่ 10 ของรัชกาล 
แม้ว่าจางจวีเจิ้งถึงแก่อสัญกรรมไปแล้ว แต่ยังมีมหาขันทีเฝิงเป่ากุมอำนาจฝ่ายในอยู่และมีอิทธิพลล้นฟ้า ด้วยการคงอยู่ของฝงเป่าทำให้ยังเป็นที่กังวลพระราชหฤทัย เมื่อสบโอกาส จึงให้จางจิงและมหาอำมาตย์คนใหม่ออกอุบายขอทหารตามหัวเมืองเข้ามาในปักกิ่ง เนื่องจากแม่ทัพในปักกิ่งรับคำสั่งจากพระพันปีหลวงและเฝิงเป่า ในตอนกลางคืน ทหารจากหัวเมืองเข้าล้อมจวนของมหาขันที มีพระราชโองการให้ปลดมหาขันทีเฝิงเป่า และให้ย้ายไปดูแลพระราชวังเก่าที่นานกิง ในการนี้ให้จางจิงขึ้นเป็นมหาขันทีแทนเฝิงเป่า เมื่อสิ้นเสี้ยนหนาม จึงได้รับสั่งให้ประหารคนในตระกูลจางจวีเจิ้งทั้งหมด ด้วยเหตุช่วงเวลาที่รุ่งเรืองในรัชสมัยของพระองค์จึงสิ้นสุดลง และเริ่มเข้าสู่ยุคเสื่อมของราชวงศ์หมิงสู่การเสื่อมสลาย 
ในรัชกาลของพระองค์ได้มีบาทหลวงคณะเยซูอิตเข้ามาที่ต้าหมิง เพื่อเผยแผ่ศาสนา ในรัชกาลของพระองค์ ตรงกับรัชกาลพระเจ้าซอนโจ กษัตริย์องค์ที่ 14 แห่งราชวงศ์โชซอน ได้ส่งทูตเข้ามาขอกำลังทหารไปช่วยรบกับญี่ปุ่น
จักรพรรดิว่านลี่ สวรรคตลงในปี ค.ศ. 1620 (พ.ศ. 2163) หลังจากครองราชย์ยาวนานถึง 48 ปี พระชนม์ได้ 57 พรรษา องค์ชายจูฉางลั่ว พระราชโอรสองค์โตที่เป็นรัชทายาทจึงขึ้นครองราชย์เป็นจักรพรรดิไท่ชาง
พระศพของพระองค์ถูกฝังไว้ในสุสานติงหลิงภายในสุสานหลวงราชวงศ์หมิงในเขตชานเมืองของปักกิ่ง หลุมฝังพระศพของพระองค์เป็นหลุมฝังพระศพที่ใหญ่ที่สุดแห่งหนึ่งในบริเวณใกล้เคียง และเป็นหนึ่งในสองหลุมฝังพระศพที่เปิดให้ประชาชนทั่วไปได้เข้าชม หลุมฝังพระศพถูกขุดขึ้นใน ค.ศ. 1956 และยังคงเป็นหลุมฝังพระศพจักรพรรดิเพียงแห่งเดียวที่ถูกขุดขึ้นมานับตั้งแต่การสถาปนาสาธารณรัฐประชาชนจีนใน ค.ศ. 1949 ใน ค.ศ. 1966 ช่วงการปฏิวัติทางวัฒนธรรม พวกยุวชนแดงได้บุกรุกสุสานติงหลิง และลากซากพระศพของจักรพรรดิว่านลี่และจักรพรรดินีสองพระองค์ไปที่ด้านหน้าสุสาน ซึ่งได้ถูกกล่าวประณามในภายหลังมรณกรรมและเผาทำลาย ภาพถ่ายได้จับภาพไปที่พระศพของจักรพรรดิว่านลี่ภายหลังถูกเผาทำลายซึ่งคงเหลือไว้เพียงแต่โครงกระดูก ศิลปะวัตถุอื่น ๆ อีกนับพันชิ้นยังถูกทำลายไปด้วยเช่นกัน
วาเนสซา ฮัดเจนส์

วาเนสซา แอนน์ ฮัดเจนส์  เป็นนักแสดงและนักร้องชาวอเมริกัน เกิดเมื่อวันที่ 14 ธันวาคม ค.ศ. 1988 เธอมีผลงานครั้งแรกในปี ค.ศ. 2003 กับภาพยนตร์ฮอลลีวู้ดเรื่อง "Thirteen" และ "Thunderbirds" เธอประสบความสำหรับอย่างสูงจากบท แกบเรียลล่า มอนเทซ ในภาพยนตร์วัยรุ่นของค่าย ดิสนีย์เรื่อง "มือถือไมค์ หัวใจปิ๊งรัก" ในปี ค.ศ. 2006
เธอเริ่มต้นอาชีพการเป็นนักร้องในปี ค.ศ. 2006 กับอัลบั้มแรก "V" และอัลบั้มที่สอง "Identified" ในปี ค.ศ. 2008
จักรพรรดิเทียนฉี่

พระจักรพรรดิเทียนฉี่ (23 ธันวาคม ค.ศ. 1605 – 30 กันยายน ค.ศ. 1627) ประสูติเมื่อวันที่ 23 ธันวาคม ค.ศ. 1605 (พ.ศ. 2118) เป็นพระราชโอรสในจักรพรรดิไท่ชาง เมื่อพระราชบิดาสวรรคตลงในปี ค.ศ. 1620 (พ.ศ. 2163) องค์ชายจูหยูเจียวที่เป็นรัชทายาท ชันษา 15 พรรษาจึงขึ้นครองราชย์เป็น จักรพรรดิเทียนฉี่ ตลอด 7 ปีในรัชกาลมีกบฏเกิดขึ้นหลายครั้ง
พระราชประวัติ.
จักรพรรดิเทียนฉี่ หรือ พระเจ้าซีจง มีพระนามเดิมว่า องค์ชายจูโหยวเซี่ยว (朱由校) มีแม่นมที่ทรงพึ่งพาอาศัยคือนางเค่อซื่อ นางเคอซื่อได้ผูกสัมพัน ตุ้ยสือ(คู่สามีภรรยาที่เป็นขันที่กับนางสนม)กับขันทีนามว่าเว่ยจงเสียน เมื่อพระเจ้าหมิงกวงจง ขึ้นครองราชย์ ได้สถาปนาองค์ชายจูโหยวเซี่ยวเป็นเจ้าชายรัชทายาท เมื่อพระเจ้าหมิงกวงจงสวรรคต เจ้าชายจูโหยวเซี่ยวจึงขึ้นครองราชย์มีพระนามว่าจักรพรรดิหมิงซีจง (明熹宗) หรือมักถูกเรียกว่า จักรพรรดิเทียนฉี่ (天啟帝) หลังขึ้นครองราชย์นางเค่อซื่อก็รุ่งเรืองตามไปด้วย ส่วนขันทีเว่ยจงเสียนก็กลายเป็นขันทีคนสนิทจักรพรรดิและเป็นผู้กุมอำนาจการทหารและการปกครอง เนื่องจากพระเจ้าซีจงมักหมกมุ่นอยู่กับงานช่างไม้ ในทุกๆวันเขาลงมือสร้างสิ่งปลูกสร้างเองเป็นงานอดิเรก สร้างเสร็จแล้วทิ้งและสร้างใหม่ ขันทีเว่ยจงเสียนจึงมีอำนาจสูงสุดควบคุมขุนนางทั้งในและนอกราชสำนักอย่างเบ็ดเสร็จ นำมาสู่ความเสื่อมอย่างสูงสุดของราชวงศ์หมิง
เสด็จสวรรคต.
จักรพรรดิเทียนฉี่สวรรคตในปี ค.ศ. 1627 (พ.ศ. 2170) ขณะพระชนม์เพียง 22 พรรษา องค์ชายจูหยูเจี้ยน พระราชอนุชาจึงขึ้นครองราชย์เป็นจักรพรรดิฉงเจิน โดยในรัชกาลของจักรพรรดิฉงเจินนี้ ราชวงศ์หมิงต้องล่มสลายลงเพราะพ่ายแพ้แก่กองทัพแมนจู และองค์จักรพรรดิทรงทำอัตวินิบาตกรรม (ปลงพระชนม์เอง) เมื่อ ค.ศ. 1644 (พ.ศ. 2187) ขณะพระชนม์เพียง 33 พรรษา
มือถือไมค์ หัวใจปิ๊งรัก 3

มือถือไมค์ หัวใจปิ๊งรัก 3  เป็นภาพยนตร์ภาคที่ 3 ในภาพยนตร์ชุด "มือถือไมค์ หัวใจปิ๊งรัก" และเป็นภาคแรกที่ออกฉายในโรงภาพยนตร์ โดยเข้าฉายครั้งแรกเมื่อวันที่ 24 ตุลาคม พ.ศ. 2551 ในประเทศสหรัฐอเมริกา โดยมี เคนนี่ ออร์เทก้า เป็นผู้กำกับเหมือนทั้ง 2 ภาคที่ผ่านมา รวมทั้งนักแสดงนำทั้ง 6 คนด้วย
ภาคล่าสุดของซีรีส์ "มือถือไมค์ หัวใจปิ๊งรัก" ยังเป็นเรื่องราวของทรอยและกาเบรียลลา หลังจากที่ทั้งสองคนต้องฟันฝ่าอุปสรรคต่างๆมาด้วยกัน โดยชีวิตในวัยมัธยมนั้นกำลังจะสิ้นสุดลง รวมถึงเพื่อนๆในทีม "ไวลด์แคตส์" ละครเวทีมิวสิกเคิลประจำฤดูใบไม้ผลิ และความกลัวที่มีต่ออนาคตของพวกเขา 
ตัวภาพยนตร์ได้รับคำวิจารณ์ในเชิงบวกลบปนกันไป หลังจากเข้าฉายไป 3 วัน สามารถทำรายได้กว่า 42 ล้านดอลล่าร์ในทวีปอเมริกาเหนือ และอีกกว่า 40 ล้านดอลล่าร์ในต่างประเทศ โดยสามารถทำลายสถิติรายรับสูงสุดสำหรับภาพยนตร์มิวสิกเคิลที่ออกฉายในช่วงสุดสัปดาห์
โพลีเอมีน

โพลีเอมีนเป็นสารอินทรีย์ที่มีหมู่เอมีนตั้งแต่สองกลุ่มขึ้นไป สารกลุ่มนี้รวมถึงสารสังเคราะห์หลายอย่างที่เป็นวัตถุดิบสำคัญสำหรับอุตสาหกรรมเคมี เช่น ethylene diamine H2N-CH2-CH2-NH2 1,3-diaminopropane H2N- (CH2) 3-NH2 และ hexamethylenediamine H2N- (CH2) 6-NH2 และสารอีกหลายชนิดที่มีบทบาทสำคัญในเซลล์ยูแคริโอตและโพรแคริโอต เช่น ไดอะมิโน โพรเพน พูเตรสซิน (H2N- (CH2) 4-NH2) สเปอร์มิดีน (H2N- ((CH2) 4-NH-) 2-H) สเปอร์มีน (H2N- ((CH2) 4-NH-) 3-H) สังเคราะห์ขึ้นมาจากกรดอะมิโนโดยตัดหมู่คาร์บอกซิลออกไป โพลีเอมีนที่มีโครงสร้างเป็นวงที่เป็นที่รู้จักคือ Cyclen ส่วน Polyethylene amine เป็นโพลีเมอร์ที่มีโมโนเมอร์เป็น aziridine
การทำงาน.
ผลกระทบทางด้านสรีรวิทยาที่สำคัญ ได้แก่
การสังเคราะห์โพลีเอมีนสายตรง.
พูเตรสซิน.
พูเตรสซินถูกสังเคราะห์ด้วยกระบวนการทางชีวภาพผ่านทางสองวิถีที่แตกต่างกันคือ
Cadaverine.
Cadaverine ถูกสังเคราะห์จาก lysine ด้วยเอนไซม์ lysine decarboxylase (LDC).
สเปอร์มิดีนและสเปอร์มีน.
สเปอร์มิดีนถูกสังเคราะห์จากพูเตรสซินโดยใช้หมู่aminopropylic จาก decarboxylated S-adenosyl-L-methionine (SAMด้วยเอนไซม์spermidine synthase
สเปอร์มีนถูกสังเคราะห์จากปฏิกิริยาของสเปอร์มิดีนกับ SAM ด้วยเอนไซม์ spermine synthase
จักรพรรดิถังเต๋อจง

สมเด็จพระจักรพรรดิถังเต๋อจง (#เปลี่ยนทาง , ค.ศ. 779-805) เป็นจักรพรรดิของ ราชวงศ์ถัง และโอรสองค์โตของ จักรพรรดิถังไต้จง รัชสมัย 26 ปีของพระองค์เป็นรัชสมัยที่ยาวนานที่สุดเป็นอันดับที่ 3 ของราชวงศ์ (เป็นรองเพียง จักรพรรดิถังเสฺวียนจง และ จักรพรรดิถังเกาจง) จักรพรรดิถังเต๋อจงเริ่มต้นจากการเป็นจักรพรรดิที่ขยันและประหยัดและพยายามปฏิรูปการคลังของรัฐบาลด้วยการออกกฎหมายภาษีใหม่ ความพยายามของพระองค์ที่จะทำลายขุนศึกท้องถิ่นที่ทรงพลัง อย่างไรก็ตาม จากการจัดการที่ผิดพลาดส่งผลให้เกิดการกบฏจำนวนมากที่เกือบจะทำลายพระองค์และราชวงศ์ถัง หลังจากเหตุการณ์เหล่านั้น พระองค์ปฏิบัติต่อผู้ว่าการท้องถิ่นด้วยความระมัดระวัง ทำให้ขุนศึกไม่ถูกตรวจสอบ และความไว้วางใจของพระองค์ต่อเหล่า ขันที ทำให้อำนาจของขันทีเพิ่มขึ้นอย่างมาก พระองค์ยังเป็นที่รู้จักในเรื่องความหวาดระแวงของพระองค์เกี่ยวกับอำนาจของเหล่าขุนนาง และในปลายรัชสมัยของพระองค์ พระองค์มิได้ให้อำนาจอัครมหาเสนาบดีของพระองค์มากนัก
ปาตรียาอามาดา

เพลงชาติโมซัมบิกในปัจจุบันมีชื่อว่า ปาตรียาอามาดา  ประพันธ์เนื้อร้องและทำนองโดยฌุสตีนู ซีเกาลานือ ชือมานือ (Justino Sigaulane Chemane) เริ่มใช้มาตั้งแต่ พ.ศ. 2545 เพื่อแทนที่เพลง "วีวา วีวาอาเฟรลีมู"  ซึ่งเป็นเพลงชาติโมซัมบิกสมัยที่ปกครองด้วยรัฐพรรคการเมืองเดียว ภายใต้การนำของพรรคแนวร่วมปลดปล่อยโมซัมบิก 
หมายเหตุ.
<templatestyles src="Reflist/styles.css" />
จักรพรรดิถังชุนจง

สมเด็จพระจักรพรรดิถังชุนจง (#เปลี่ยนทาง , กุมภาพันธ์ ถึง มีนาคม 761- 11 กุมภาพันธ์ 806) เป็นจักรพรรดิแห่ง ราชวงศ์ถัง พระองค์ได้รับการสถาปนาเป็นรัชทายาทในปี ค.ศ. 779 และขึ้นครองราชย์เป็นจักรพรรดิในปี ค.ศ. 805 หลังจากการสวรรคตของจักรพรรดิถังเต๋อจง พระราชบิดาของพระองค์ โดยที่พระองค์เป็นพระราชโอรสองค์โต พระองค์ครองราชย์อยู่ไม่ถึงปี เนื่องจากพระอาการประชวรของพระองค์ ขันที ที่มีอำนาจทำให้พระองค์สละราชบัลลังก์ให้เจ้าชาย หลี่ ชุน โอรสของพระองค์ ที่ขึ้นครองราชบัลลังก์เป็นจักรพรรดิเสียนจง จักรพรรดิชุนจงได้รับพระราชทานพระยศเป็น ไท่ช่างหวัง โดยมีนักประวัติศาสตร์บางคนสงสัยว่าพระองค์ถูกขันทีปลงพระชนม์
ลี สโมลิน

ลี สโมลิน(Lee Smolin) เกิดเมื่อ 6 มิถุนายน ค.ศ. 1955 คือนักทฤษฎีฟิสิกส์ ซึ่งมีบทบาทอย่างมากในการพัฒนา ทฤษฎีความโน้มถ่วงควอนตัมแบบลูป ปัจจุบันเป็นนักวิจัยระยะยาวอยู่ที่ สถาบันทฤษฎีฟิสิกส์เพอริมีเตอร์(Perimeter Institute for Theoretical Physics)นอกจากงานฟิสิกส์แล้วเขายังเขียนหนังสือ Life of the Cosmos และThree Roads to Quantum Gravity เป็นหนังสือวิทยาศาสตร์สำหรับคนทั่วไป
เขายังเป็นที่รู้จักในความเห็นที่ว่า ทฤษฎีสตริง และทฤษฎีความโน้มถ่วงควอนตัมแบบลูป เป็นแนวทางต่างกันที่นำไปสู่ทฤษฎีเดียวกัน แต่ว่าเขาโด่งดังมากกว่าจากการประยุกต์ ทฤษฎีวิวัฒนาการ มาใช้กับจักรวาลวิทยา
งานเขียน.
งานแบบ non-technical,สำหรับคนทั่วไปที่ไม่ใช่นักฟิสิกส์.
แหล่งข้อมูลอื่น.
[เวบส่วนตัว]
กอนโดลิน

กอนโดลิน  เป็นชื่ออาณาจักรเอลฟ์แห่งหนึ่งในปกรณัมชุดมิดเดิลเอิร์ธของ เจ. อาร์. อาร์. โทลคีน โดยปรากฏบรรยายอย่างละเอียดอยู่ในหนังสือ "Book of Lost Tales" และ "ซิลมาริลลิออน" ในชื่อตอนเดียวกันคือ "การล่มสลายของกอนโดลิน" เป็นหนึ่งในสาม "มหาตำนาน" ที่โทลคีนยกย่องไว้ (อีกสองเรื่องคือ "ตำนานของเบเรนและลูธิเอน" กับ "ตำนานบุตรแห่งฮูริน")
ทัวร์กอนเป็นผู้สร้างนครกอนโดลินขึ้นตามคำแนะนำของเทพอุลโม เพื่อใช้เป็นที่มั่นสำหรับหลบซ่อนตัวให้พ้นจากการคุกคามของมอร์ก็อธ อาณาจักรนี้ตั้งอยู่ในที่ราบหุบเขาทุมลาเดนกลางวงล้อมของเทือกเขาวงแหวนหรือเอโคริอัธ เส้นทางเข้าออกผ่านเทือกเขาเป็นความลับ ส่วนบนฟ้าก็ไม่มีใครผ่านได้เพราะมีพญาอินทรีโธรอนดอร์กับบริวารคอยเฝ้าคุ้มครองอยู่ จึงไม่มีผู้ใดทราบที่ตั้งแน่ชัดของอาณาจักรแห่งนี้เลย
อาณาจักรกอนโดลินเป็นอาณาจักรเอลฟ์ที่ยืนหยัดอยู่เป็นอาณาจักรสุดท้าย แต่ก็พินาศลงในที่สุดด้วยการทรยศของมายกลิน หลานของกษัตริย์ทัวร์กอนเอง ทำให้มอร์ก็อธสามารถยกทัพมาบุกโจมตีจนเมืองแตกได้ กษัตริย์ทัวร์กอนและมายกลินเสียชีวิตในคราวล่มนคร มีเพียงทูออร์ อิดริล และเออาเรนดิล กับพลเมืองติดตามอีกเล็กน้อยที่หนีออกไปได้ ด้วยการช่วยเหลือของเหล่าหัวหน้าตระกูลของกอนโดลิน เช่น กลอร์ฟินเดล และ เอคเธลีออน และไปสมทบกับเอลฟ์กลุ่มสุดท้ายที่เหลือบนแผ่นดินเบเลริอันด์ที่เมืองท่าปากแม่น้ำซิริออน
ชาวทิเบต

ชาวทิเบต เป็นชนกลุ่มใหญ่ในเขตปกครองตนเองทิเบต ของสาธารณรัฐประชาชนจีน และถือชนชาติกลุ่มน้อย กลุ่มหนึ่งของประเทศจีน ซึ่งมีวัฒนธรรมที่เป็นเอกลักษณ์อย่าง ภาษา ศาสนา วัฒนธรรม ประเพณี และความเป็นอยู่เป็นของตนเอง แต่ความเป็นชุมชนเมืองและเศรษฐกิจของชาวจีนซึ่งเป็นชนกลุ่มใหญ่กำลังทำลายความเป็นทิเบตดั้งเดิม ดั่งชนกลุ่มน้อยในประเทศต่าง ๆ ทั่วโลก
ชาวทิเบตสืบเชื้อสายจากชนเผ่าตูรัน และตังกุตในเอเชียกลาง ต่อมาได้อพยพมาจากทางตอนบนในเขตหุบเขาที่ราบลุ่มแม่น้ำยาร์ลุงซางโป และแต่งงานกับชนพื้นเมืองแถบนี้ แล้วออกลูกออกหลานเป็นชาวทิเบตในปัจจุบัน ชาวทิเบตเป็นชนเผ่าที่รักสงบ ในอดีตเคยเป็นพวกชาวเขาที่ไม่แตกต่างกับชาวเขาทั่วไป แต่พอได้รับพระพุทธศาสนาแบบวัชรยานจากพระปัทมสัมภวะ (คุรุรินโปเช่) ทำให้ทิเบตมีวัฒนธรรมที่โดดเด่น
ชาวทิเบตส่วนใหญ่นับถือศาสนาพุทธวัชรยาน นอกนั้นนับถือศาสนาอิสลามราว 2,000 คน และคริสตังทิเบตราว 600 คน
ไอรีน แอดเลอร์

ไอรีน แอดเลอร์  เธอปรากฏอยู่ในนวนิยายสืบสวนสอบสวนเรื่อง "เชอร์ล็อก โฮมส์" ตอน "เหตุอื้อฉาวในโบฮีเมีย" (A Scandal in Bohemia) ซึ่งเซอร์อาร์เธอร์ โคนัน ดอยล์ เป็นคนสร้างนวนิยายสืบสวนสอบสวนชื่อดังนี้ขึ้นมา โดยให้เธอเคยแต่งงานมาแล้วครั้งหนึ่งและหย่ากับสามีไป อดีตสามีของเธอเป็นทนายชื่อ กอดฟรีย์ นอร์ตัน ในงานแต่งงานของเธอและสามี โฮมส์ได้ปลอมตัวไปที่นั่นและเป็นพยานการแต่งงานของทั้งสองคน หลังจากงานนั้น ไอรีนก็ให้เหรียญทองแก่โฮมส์ ซึ่งโฮมส์ก็เก็บเหรียญทองนี้ไว้อย่างดี
ไอรีน แอดเลอร์ เป็นผู้หญิงคนเดียวที่โฮมส์ยอมรับ เมื่อโฮมส์เห็นรูปเธอก็มักจะเรียกเธอว่า "คุณผู้หญิง" อยู่เสมอ เธอเป็นคนที่มีเสน่ห์มากแม้กระทั่งกษัตริย์แห่งโบฮีเมียก็เคยหลงรักเธออีกด้วย 
ไอรีน แอดเลอร์ เกิดเมื่อปี ค.ศ. 1858 ที่รัฐนิวเจอร์ซีย์ สหรัฐอเมริกา เป็นนักร้องอุปรากรปรีมาดอนนา (นักร้องนำหญิงในการแสดงอุปรากร) ของจักรวรรดิวอร์ซอ เธออาศัยอยู่ในบ้านเล็ก ๆ ที่ชื่อว่า ไบรโอนี (Briony) ที่ถนนเซอร์เพนไทน์ (Serpentine) ในลอนดอน ประเทศอังกฤษ
ในภาพยนตร์เรื่อง "เชอร์ล็อก โฮล์มส์ ดับแผนพิฆาตโลก" (พ.ศ. 2552) และ "เชอร์ล็อก โฮล์มส์ เกมพญายมเงามรณะ" (พ.ศ. 2554) บทไอรีน แอดเลอร์ แสดงโดยราเชล แมกแอดัมส์ นักแสดงชาวแคนาดา
พิมล ศรีวิกรม์

ผู้ช่วยศาสตราจารย์ พิมล ศรีวิกรม์ (เกิด 14 เมษายน พ.ศ. 2507) เป็นนักธุรกิจและอดีตนักการเมือง ประธานคณะกรรมการโอลิมปิกแห่งประเทศไทยในพระบรมราชูปถัมภ์, กรรมการยุทธศาสตร์ซอฟต์พาวเวอร์แห่งชาติ นายกสมาคมกีฬาเทควันโดแห่งประเทศไทย, รองประธานสหพันธ์เทควันโดโลก ประธานที่ปรึกษานโยบายด้านกีฬา พรรคเพื่อไทย อดีตสมาชิกสภาผู้แทนราษฎรกรุงเทพมหานคร
ประวัติ.
พิมล ศรีวิกรม์ เกิดเมื่อวันที่ 14 เมษายน พ.ศ. 2507 เป็นลูกชายของ เฉลิมพันธ์ ศรีวิกรม์ และคุณหญิง ศศิมา ศรีวิกรม์ ที่มีรากฐานทางธุรกิจ ทางการเมืองมั่นคงครอบครัวหนึ่ง เริ่มตั้งแต่คุณพ่อของเขาที่เป็นนักการเมือง สังกัดพรรคประชาธิปัตย์ และลาออกมาตั้งกลุ่ม 10 มกรา ปี 2530 ช่วงปลายรัฐบาลพลเอก เปรม ติณสูลานนท์ 
ส่วนคุณแม่ของพิมล ถือเป็นแม่บ้าน ที่คอยสนับสนุนทางการเมือง มีธุรกิจโรงเรียนศรีวิกรม์ สอนตั้งแต่ระดับประถม มัธยม และเปิดสอน ถึงระดับการบริหารธุรกิจ รวมทั้งธุรกิจโรงแรม ธุรกิจอสังหาริมทรัพย์ และบริษัทต่างๆมากมาย แต่การดำเนินบริษัทมาถึง ปี 2540 ก็ได้รับผลกระทบจากเหตุการณ์ลดค่าเงินบาท ทำให้ธุรกิจครอบครัว ได้รับผลกระทบสาหัส 
พิมลมีน้องสาว 1 คน คือ ทยา ศรีวิกรม์ ต่อมาได้แต่งงานกับ ณัฏฐพล ทีปสุวรรณ อดีต สส.พรรคประชาธิปัตย์ และได้เปลี่ยนสกุลตามสามีไป
การเมือง.
พิมลได้ก้าวเข้าสู่การเมือง เป็นเลขาส่วนตัว สมคิด จาตุศรีพิทักษ์ ครั้งแรก เมื่อพรรคไทยรักไทย ลงเลือกตั้งปี 2544 โดยได้รับเลือกตั้ง 2 สมัย และพิมลเอง ลงเลือกตั้งสมาชิกสภาผู้แทนราษฎรกรุงเทพมหานคร เขต 18 เมื่อ 2 เมษายน พ.ศ. 2549 ได้คะแนนเสียง 3,151 คะแนน 
พิมลถือว่าเป็นนักการเมืองหนุ่มวัยแรงคนหนึ่ง หลังจากติดตามสมคิด จาตุศรีพิทักษ์ ทำให้ตัวเขาได้บ่มเพาะวิชาความรู้ทั้งที่เรียนมา และการถ่ายถอดงานทางการเมืองมาจากผู้เป็นพ่อ และมาจากการร่วมงานการเมืองเคียงข้าง สมคิด จาตุศรีพิทักษ์ มานานหลายปี
หลังจากช่วงรัฐประหาร 19 กันยายน พ.ศ. 2549 พิมลได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 และได้เข้าไปช่วย สมคิด จาตุศรีพิทักษ์ ก่อตั้งกลุ่มธรรมาธิปไตย และภายหลังได้เข้าร่วมกลุ่มกับนายสุวัจน์ ลิปตพัลลภ ตั้งเป็นพรรครวมใจไทยชาติพัฒนา
ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย และได้รับการแต่งตั้งเป็นประธานที่ปรึกษานโยบายด้านกีฬาของพรรค หลังจากนั้นในปี พ.ศ. 2566 เศรษฐา ทวีสิน นายกรัฐมนตรี ได้แต่งตั้งเขาเป็นกรรมการยุทธศาสตร์ซอฟต์พาวเวอร์แห่งชาติ
แฮปปี้เบิร์ธเดย์ (ภาพยนตร์)

แฮปปี้เบิร์ธเดย์  เป็นภาพยนตร์ไทยแนวโรแมนติก-ดราม่า ที่ออกฉายวันที่ 18 ธันวาคม พ.ศ. 2551 สร้างและจัดจำหน่ายโดยโมทีฟ พลัส (เดิมคือ โมโนฟิล์ม) กำกับโดยพงษ์พัฒน์ วชิรบรรจง นำแสดงโดย อนันดา เอเวอริ่งแฮม, ฉายนันทน์ มโนมัยสันติภาพ มีเรื่องราวเกี่ยวกับชายหนุ่ม "เต็น" (อนันดา) และหญิงสาว "เภา" (ฉายนันทน์) ที่รู้จักกันกันผ่านตัวหนังสือ ในหนังสือท่องเที่ยวที่เต็มไปด้วยข้อความที่ถูกเขียนส่งต่อให้กันและกัน โดยพวกเขาไม่เคยพบหน้ากัน ภาพยนตร์เรื่องนี้ใช้เวลาถ่ายประมาณ 3 เดือน ส่วนใหญ่ถ่ายทำที่แม่ฮ่องสอนเป็นหลัก
ภาพยนตร์เรื่องนี้ยังมีเพลงประกอบ ชื่อ "เธอคือความฝัน" เพลงเก่าของวงพราว นำกลับมาทำใหม่โดยพราวเองและร่วมร้องกับเอิ้ล สตูดิโอโตโม่
การตอบรับ.
การออกฉาย.
"แฮปปี้เบิร์ธเดย์" เปิดตัวในสัปดาห์แรก รวมรายได้จากรอบพิเศษ 20.2 ล้านบาท มากกว่าการเปิดตัวผลงานเมื่อปีก่อนอย่าง "Me Myself ขอให้รักจงเจริญ" ผลงานกำกับภาพยนตร์เรื่องแรกของพงษ์พัฒน์ ที่เปิดตัวไปได้ 12.1 ล้านบาท ภาพยนตร์ทำรายได้รวม 42.40 ล้านบาท
คำวิจารณ์.
อภินันท์ บุญเรืองพะเนา พูดถึงภาพยนตร์เรื่องนี้ว่า "ที่หนังเรื่องนี้มอบให้กับคนดู ทั้งเนื้อเรื่องที่ซาบซึ้งกินใจ มุมกล้องสวยๆ เพลงประกอบเพราะๆ ของวงพราว... รวมไปจนถึงบทบาทการแสดงของอนันดาที่ควรค่าแก่การยกย่อง หนังเรื่องนี้ก็ยังมีส่วนบกพร่องอยู่บ้างในบางจุด"
นพปฎล จาก "นิตยสารเอนเตอร์เทน" วิเคราะห์การเล่าเรื่องว่า หนังแบ่งออกเป็นสองส่วน "ส่วนแรก หนังขายเสน่ห์ ความน่ารัก ภาพลักษณ์ ส่วนที่สองคืองานขายการแสดง ในภาคดราม่าหนัก ๆ"
ปฐมพงศ์ วงศ์ยาธรจิต นักร้องลูกทุ่งในกลุ่มศิลปินช้างเผือก ของคลื่นลูกทุ่งมหานคร ได้ออกมาประท้วงกลางงานประกาศผลและมอบรางวัลภาพยนตร์ไทย ชมรมวิจารณ์บันเทิง ประจำปี 2551 ว่าภาพยนตร์เรื่องนี้ไม่สมควรได้รับรางวัล เนื่องจากเป็นงานสร้างที่ออกมาไม่สวยดีนัก การดำเนินเรื่องไม่กระชับ สมควรจะเป็นภาพยนตร์ฟอร์มเล็กมีต้นทุนต่ำมากกว่า โดยฝากความหวังให้การตัดสินของชมรมวิจารณ์บันเทิงรวมถึงสถาบันต่างๆ เป็นไปอย่างบริสุทธิ์ยุติธรรม ผลงานที่ได้รางวัลก็จะได้รับความเชื่อถืออย่างแท้จริง ทางด้าน อนันดา เอเวอริ่งแฮม ผู้ได้รับรางวัลนักแสดงนำชายยอดเยี่ยมก็ไม่รู้สึกตกใจที่มีคนออกความเห็นเช่นนี้ เพราะทุกคนมีสิทธิในการแสดงความคิดเห็นหรือเรียกร้องกันได้ เพียงขอให้มีวิจารณญาณไว้ก่อน แต่ไม่ควรไปเกี่ยวข้องกับการเมือง
อาร์ยูทีวี

สถานีโทรทัศน์มหาวิทยาลัยรามคำแหง  หรือ อาร์ยู ทีวี  คือ โทรทัศน์ผ่านดาวเทียมของมหาวิทยาลัยรามคำแหง เริ่มทำการออกอากาศผ่านดาวเทียมไทยคมในช่วงประมาณปี พ.ศ. 2549 แต่ก่อนหน้านี้ก็ได้มีโทรทัศน์ที่ออกอากาศภายในมหาวิทยาลัยอยู่แล้ว ซึ่งรายการต่าง ๆ ก็เป็นการประชาสัมพันธ์ข่าวสารของมหาวิทยาลัยรามคำแหงและส่งเสริมความรู้และวิชาเรียนต่าง ๆ 
ช่องรายการต่าง ๆ.
ขณะนี้ส่งสัญญาณออกอากาศอยู่ 2 ช่อง ได้แก่
การเปิดสถานี.
เมื่อถึงเวลา 18:00 น. (8:00 น. ในวันเสาร์-อาทิตย์) เริ่มออกอากาศอาณัติสัญญาณเตรียมเคารพธงชาติของ โทรทัศน์รวมการเฉพาะกิจแห่งประเทศไทย ต่อจากนั้นเริ่มเพลงชาติไทยและไอเดนท์แรกของสถานี ต่อจากนั้นจะเป็นการประกาศเปิดสถานีโดยปาวิณี ยืนยงวนานนท์ ต่อจากนั้น เริ่มไอเดนท์ที่ 2 และเริ่มรายการแรก
ลีโอ พุฒ

ลีโอ พุฒ มีชื่อจริงตามบัตรประจำตัวประชาชน ว่า พุฒิพงศ์ ศรีวัฒน์ (1 เมษายน พ.ศ. 2520 -) เป็นนักร้อง นักแสดง และพิธีกรชาวไทย
ประวัติ.
เข้าสู่วงการบันเทิง โดยการแสดงมิวสิควีดีโอเพลง "SORRY" ของ พาเมล่า เบาว์เด้น และ เพลง "พูดเล่นเล่น" ของ ธงไชย แมคอินไตย์ เคยออกผลงานอัลบั้มในสังกัด จีเอ็มเอ็ม แกรมมี่ และอีกทั้งยังเป็นอดีตสมาชิกวง Room 99 ชาวไทย 
จบการศึกษาระดับมัธยมศึกษาตอนต้นจากโรงเรียนสุรศักดิ์มนตรี และจบการศึกษามัธยมปลาย (year 12) จาก Mowbray College, Melbourne Australia
จากนั้นเรียนต่อระดับปริญญาตรีที่ Swinburne University ทางด้าน Graphic design แต่ยังเรียนไม่ทันถึงปี ก็เข้าวงการบันเทิงเสียก่อน
และในปี 2542 ลีโอ พุฒ เคยเข้ารับราชการทหาร 1 ปี สังกัดกองพันทหารราบ มณฑลทหารบกที่ ๑๑ ชีวิตส่วนตัว เคยสมรสกับ เบส - จันทร์พิมพ์ ราชวงศ์เมือง (อดีตสมาชิกวง เอลิน เบส) เมื่อปี พ.ศ. 2552 มีบุตรชายเพียงคนเดียว ชื่อ "คีตะ" 
ในวันที่ 8 พฤษภาคม 2558 หลังจากที่มีข่าวว่า ลีโอ พุฒ แยกทางกับภรรยา ซึ่งก็ได้ออกมาชี้แจงประเด็นดังกล่าวว่าที่ไม่ค่อยถ่ายภาพด้วยกันกับภรรยา เพราะแยกย้ายกันอยู่คนละบ้าน เพราะโรงเรียนของน้องคีตะอยู่ใกล้กับบ้านของภรรยาของลีโอ พุฒมากกว่าจึงทำให้ต้องแยกทางกันอยู่ 
ชีวิตส่วนตัว.
ลีโอ พุฒ สมรสกับ จันทร์พิมพ์ ราชวงศ์เมือง (เบส) เมื่อวันที่ 14 กุมภาพันธ์ พ.ศ. 2552 หลังคบหาดูใจกัน 2 ปี มีบุตรชาย 1 คน ชื่อ "คีตะ" ทั้งสองได้หย่าร้างกันเมื่อปี พ.ศ. 2558 หลังจากใช้ชีวิตร่วมกันมา 6 ปี เนื่องจากทัศนคติไม่ตรงกัน
ออกซิน

ออกซิน  เป็นกลุ่มของฮอร์โมนพืชที่กระตุ้นการเจริญเติบโต ทำให้มีการแบ่งเซลล์และยืดตัวของเซลล์ การขนส่งออกซินภายในพืชเป็นการขนส่งอย่างมีทิศทาง
การสังเคราะห์ออกซิน.
ออกซินเป็นฮอร์โมนที่แพร่กระจายทั่วไปในพืช มีเข้มข้นสูงที่เนื้อเยื่อเจริญ ตำแหน่งที่มีการสังเคราะห์ออกซิน ได้แก่เนื้อเยื่อเจริญบริเวณปลายยอดและปลายราก ใบอ่อน ช่อดอกที่กำลังเจริญ เมล็ดที่กำลังงอก เอ็มบริโอและผลที่กำลังเจริญ การสังเคราะห์ออกซินเกิดในเนื้อเยื่อที่มีอายุมากน้อยหรือไม่มีเลย สารตั้งต้นของการสังเคราะห์ออกซินในพืช คือกรดอะมิโนทริปโตแฟน (trytophan) ออกซินที่พืชสร้างขึ้นมีสองแบบคือแบบอิสระ สามารถเคลื่อนที่ได้ดี กับอีกแบบหนึ่งเป็นแบบที่จับอยู่กับสารอื่น ๆ ทำให้เคลื่อนที่ได้น้อยหรือไม่ออกฤทธิ์
การออกฤทธิ์เป็นฮอร์โมนของออกซิน.
การเกิดอวัยวะของพืช.
เมื่อออกซินนำไปสู่การสร้างอวัยวะ ออกซินจะมีบทบาทสำคัญในการควบคุมพัฒนาการของพืช หากไม่มีการควบคุมด้วยฮอร์โมน พืชจะเป็นเพียงกลุ่มของเซลล์ที่คล้ายกัน การทำงานออกซินเริ่มขึ้นในตัวอ่อนของพืชที่ทิศทางการกระจายของออกซิน เกี่ยวข้องกับการกำหนดขั้วของเจริญเติบโตและการพัฒนา ซึ่งจะไปเป็นยอดและรากแรกเกิด ออกซินช่วยให้พืชรักษาขั้วของการเจริญเติบโตและการแตกกิ่งก้านได้ตลอดชีวิตของการเติบโต 
หลักการสำคัญของการเกิดอวัยวะในพืชขึ้นอยู่กับการกระจายของออกซิที่ปลายยอด ซึ่งหมายความว่าออกซินผลิตมากที่ตายอด แพร่กระจายลงมาและลดการพัฒนาของตาข้างที่จะแข่งขันกับตายอดเพื่อแย่งแสงและสารอาหารที่เรียกการข่มของตายอดต่อตาข้าง (apical dominance) โดยทั่วไปในพืช เมื่อมีตายอดอยู่ จะข่มการเจริญของตาข้างทำให้ตาข้างเติบโตช้า ถ้าตัดปลายยอดออก ตาข้างจะเติบโตได้ทันที การข่มของตายอดอาจมาจากส่วนยอดบดบังแสงไว้ทำให้ตาข้างได้รับแสงไม่เต็มที่ 
การกระจายของออกซินที่ไม่สม่ำเสมอ : ในการทำให้มีการเจริญเติบโตในส่วนที่ต้องการนั้น มันเป็นสิ่งจำเป็นที่ออกซินจะต้องทำงานในบริเวณนั้นมาก แม้ว่าจะไม่มีการสังเคราะห์ออกซินในทุกเซลล์ แต่แต่ละเซลล์ยังคงมีความสามารถในการสังเคราะห์ออกซินได้ และจะถูกกระตุ้นให้สร้างภายใต้เงื่อนไขที่เฉพาะ และยังมีการขนส่งออกซินเข้าสู่บริเวณที่ต้องการใช้ด้วย ในการขนส่งระยะทางไกล จะมีระบบเฉพาะที่มีทิศทางแน่นอนในการขนส่งระหว่างเซลล์ที่มีการควบคุม มันขึ้นอยู่ในการกระจายไม่สม่ำเสมอของตัวพาออกซินในเยื่อหุ้มเซลล์ซึ่งกำหนดให้ขนส่งออกซินในทิศทางที่ถูกต้อง การศึกษาในปี พ.ศ. 2549 พบโปรตีน PIN มีความสำคัญในการลำเลียงออกซิน
การควบคุมการสร้างโปรตีน PIN ในเซลล์จะเป็นตัวกำหนดทิศทางของการขนส่งออกซินในการเพิ่มปริมาณออกซินในบริเวณนั้นให้ถึงจุดสูงสุด จุดสูงสุดของออกซินช่วยในการพัฒนาของยอดและราก เซลล์ที่อยู่รอบ ๆ บริเวณนั้นเป็นเซลล์ที่มีออกซินต่ำ ใน "Arabidopsis" การมีออกซินปริมาณต่ำในผลจะมีความสำคัญต่อการพัฒนาของเนื้อเยื่อ ในการสร้างดอกและผล การให้ออกซินแก่พืชที่มีดอกเพศผู้และเพศเมียแยกกันตั้งแต่ระยะแรกของการเจริญจะทำให้เกิดดอกเพศเมียมากขึ้น ละอองเรณูเป็นส่วนที่มีออกซินสูง สารสกัดจากละอองเรณูจะกระตุ้นการติดผลโดยไม่ต้องมีการถ่ายละอองเกสรที่เรียกว่าการเกิดผลลม (parthenocarpy) ซึ่งเป็นผลที่ไม่มีเมล็ด และมีประโยชน์ทางการค้า
กรด 1-แนฟทาลีนแอซีติก

<templatestyles src="Chembox/styles.css"/>
กรด 1-แนฟทาลีนแอซีติก  มีสูตรโครงสร้างเป็น C10H7CH2COOH เป็นออกซินสังเคราะห์ที่ใช้ในการกระตุ้นการเกิดราก กระตุ้นให้ระบบรากเจริญดี เปลี่ยนเพศดอกเงาะ ทาที่รอยแผลหลังการตัดแต่งกิ่งเพื่อป้องกันการแตกหน่อ ป้องกันผลร่วง NAA ที่ใช้ในทางการเกษตรเป็นผลึกสีขาว ละลายได้ดีในแอลกอฮอล์ จัดเป็นสารที่เป็นพิษต่อสัตว์เลี้ยงลูกด้วยนมระดับปานกลาง
ในทางการเกษตรมีการนำเอา NAA มาใช้งานดังนี้
ในด้านการเพาะเลี้ยงเนื้อเยื่อพืช NAA เป็นออกซินที่มีบทบาทสำคัญในการชักนำให้เกิดแคลลัส และการทำงานร่วมกับไซโตไคนินให้เกิดโซมาติกเอ็มบริโอ
ศักรินทร์ ภูมิรัตน

รองศาสตราจารย์ ดร. ศักรินทร์ ภูมิรัตน กรรมการสภาผู้ทรงคุณวุฒิในสภาพัฒนาการเศรษฐกิจและสังคมแห่งชาติ อดีตอธิการบดีมหาวิทยาลัยเทคโนโลยีพระจอมเกล้าธนบุรี อดีตผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ ประธานกรรมการคณะกรรมการบริหารศูนย์ความเป็นเลิศด้านชีววิทยาศาสตร์, กรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติ,ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 นักวิทยาศาสตร์ของประเทศไทยที่มีความเชี่ยวชาญทางด้านไบโอแก๊ส, Transport Properties of Food Materials และ Algal Technology Research ปัจจุบันดำรงตำแหน่งประธานกรรมการในคณะกรรมการบริหารโรงเรียนมหิดลวิทยานุสรณ์ ในวันที่ 24 ธันวาคม พ.ศ. 2561 มีมติที่ประชุมอธิการบดีแห่งประเทศไทย แต่งตั้งให้เป็น ประธานคณะกรรมการปฏิรูปการเรียนรู้ระดับอุดมศึกษา ศักรินทร์ ภูมิรัตน เป็นบุตรของศาสตราจารย์ อมร ภูมิรัตน และคุณหญิง ระเบียบ ภูมิรัตน
การรับราชการ.
ศักรินทร์ รับราชการในตำแหน่งต่างๆ จากหลายหน่วยงาน เช่น ผู้ช่วยศาสตราจารย์ ภาควิชาเคมีเทคนิค คณะวิทยาศาสตร์ จุฬาลงกรณ์มหาวิทยาลัยในปี พ.ศ. 2519 และปี พ.ศ. 2522 ได้รับตำแหน่งหัวหน้าภาควิชาวิศวกรรมเคมี คณะวิศวกรรมศาสตร์ สถาบันเทคโนโลยีพระจอมเกล้าธนบุรี และได้รับตำแหน่งบริหาร คือ รองคณบดี (ฝ่ายวิชาการ) ของคณะพลังงานและวัสดุ และคณะวิศวกรรมศาสตร์ สถาบันเทคโนโลยีพระจอมเกล้าธนบุรี ก่อนมารับตำแหน่งที่ สวทช. รศ.ดร.ศักรินทร์ ดำรงตำแหน่งรองอธิการบดีอาวุโสฝ่ายบริหาร ของมหาวิทยาลัยเทคโนโลยีพระจอมเกล้าธนบุรี
ศักรินทร์ เคยดำรงตำแหน่งผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ หรือ สวทช. หน่วยงานวิจัยและพัฒนาทางวิทยาศาสตร์และเทคโนโลยีชั้นนำของประเทศไทย วาระที่ 2 (2550-2553) ทั้งนี้วาระแรก ดำรงตำแหน่งในปี 2547-2550 ทั้งนี้ในการทำงานกับ สวทช. รศ.ดร.ศักรินทร์ ได้ดำรงตำแหน่งผู้อำนวยการศูนย์พันธุวิศวกรรมและเทคโนโลยีชีวภาพแห่งชาติ หรือ BIOTEC มาก่อนในช่วงปี 2535-2542
ปัจจุบัน ศักรินทร์ ภูมิรัตน ดำรงตำแหน่งที่ปรึกษามหาวิทยาลัยเทคโนโลยีพระจอมเกล้าธนบุรี และ ประธานกรรมการบริหารโรงเรียนมหิดลวิทยานุสรณ์
หลัง รัฐประหารในประเทศไทย พ.ศ. 2557 เขาได้รับตำแหน่งเป็น กรรมการผู้ทรงคุณวุฒิในคณะกรรมการพัฒนาวิทยาศาสตร์และเทคโนโลยีแห่งชาติและ ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 
ส่วนลูกชายคนโต ดร. ภูมิ ภูมิรัตน ได้รับตำแหน่งเป็น กรรมการผู้ทรงคุณวุฒิในคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ ในรัฐบาล ประยุทธ์ จันทร์โอชา
กรด 2,4-ไดคลอโรฟีนอกซีแอซีติก

<templatestyles src="Chembox/styles.css"/>
กรด 2,4-ไดคลอโรฟีนอกซีแอซีติก (2,4-D) เป็นสารที่ถ้าใช้ในความเข้มข้นต่ำจะกระตุ้นการเจริญเติบโต ถ้าใช้ในความเข้มข้นสูงจะเป็นสารกำจัดวัชพืชใบกว้าง เพราะมีฤทธิ์ของความเป็นออกซินสูงมาก โดยพืชใบเลี้ยงคู่ไวต่อการตอบสนองต่อ 2,4- D มากกว่าพืชใบเลี้ยงเดี่ยว สารบริสุทธิ์อยู่ในรูปผลึกสีขาว ละลายได้ดีในแอลกอฮอล์ ยกเว้นในรูปของเกลือโซเดียมจะละลายในน้ำได้ มีพิษต่อสัตว์เลี้ยงลูกด้วยนมในระดับปานกลาง
กลไกการออกฤทธิ์.
2,4-D เป็นออกซินสังเคราะห์ สามารถถูกดูดซึมเข้าทางใบ และเคลื่อนย้ายไปยังเนื้อเยื่อเจรืญที่ปลายยอด ทำให้เกิดการเจริญเติบโตที่ควบคุมไม่ได้ ทำให้ใบหงิกงอ และทำให้พืชตายในที่สุด นิยมใช้ในรูปเกลือเอไมด์ และเอสเทอร์
การใช้ประโยชน์.
ในทางการเกษตร ใช้ 2,4-D ดังนี้
ทางด้านการเพาะเลี้ยงเนื้อเยื่อพืช 2,4 – D เป็นออกซินที่มีบทบาทสำคัญในการชักนำให้เกิดแคลลัส และการทำงานร่วมกับไซโตไคนินให้เกิดโซมาติกเอ็มบริโอ
แอ้มติดล้อ ไม่ขอเวอร์จิ้น

แอ้มติดล้อ ไม่ขอเวอร์จิ้น (อังกฤษ: Sex Drive) เป็นภาพยนตร์สัญชาติอเมริกา ที่ออกฉายในปี ค.ศ. 2008 กำกับโดย ฌอน อันเดอร์ส นำแสดงโดย จอร์ช ซัคเคอร์แมน, คลาร์ค ดุ๊ก, อแมนด้า ครูว, เจมส์ มาร์สเดน, เซ็ธ กรีน
โครงเรื่อง.
เอียน ราฟเฟอร์ตี้ เด็กหนุ่มวัยย่างสิบแปด ได้ตัดสินใจออกเดินทางไปพร้อมกับ แลนส์ และเฟลิเซีย เพื่อนของเขา เพื่อที่จะได้ทำความฝันของเขาให้เป็นจริง ด้วยการเสียความบริสุทธ์ให้กับสาวฮ๊อตที่เขาเจอทางอินเตอร์เน็ต
ร็อคแมน 8 เมทัลฮีโร่ส์

ร็อคแมน 8 เมทัลฮีโร่ส์ (; โรมาจิ: "Rokkuman Eito Metaru Hīrōzu") หรือ เมกาแมน 8 (Mega Man 8) เป็นวิดีโอเกมซีรีส์ร็อคแมนลำดับที่ 8 โดยเกมนี้จำหน่ายโดยเครื่องเล่นเพลย์สเตชัน วางจำหน่ายเมื่อวันที่ 17 ธันวาคม ค.ศ. 1996 และจัดจำหน่ายอีกครั้งในเครื่องเล่นเกม เซก้า แซทเทิร์น ออกวางจำหน่ายเมื่อวันที่ 17 มกราคม ค.ศ. 1997
เนื้อเรื่อง.
ในจักรวาลได้มีหุ่นยนต์ 2 ตัวต่อสู้กันในกลางอวกาศซึ่งก็คือ ดูโอ และ หุ่นยนต์ชั่วร้ายจากอวกาศ โดยทั้งคู่ตกมายังโลกมนุษย์ในขณะเดียวกันร็อคแมนได้กำลังต่อสู้กับฟอร์เต้ซึ่งในขณะเดียวกันหุ่นทั้ง 2 ได้ตกมายังโลกและแยกย้ายไปละทิศละทางหุ่นที่ชั่วร้ายนั้นถูกดร.ไวลี่ได้ไปและสร้างพลังแห่งความชั่วร้ายส่วนหุ่นอีกตัวหนึ่งนั้นมีพลังพิเศษซึ่งดร.ไลท์ได้ไปเก็บซ่อมในขณะเดียวกันดร.ไวลี่ได้สร้างหุ่นยนต์ที่มีพลังชั่วร้ายอยู่ด้วยร็อคแมนจึงต้องต่อสู้กับหุ่นพลังชั่วร้ายให้จงได้
รูปแบบการเล่น.
ในร็อคแมน 8 นั้นได้ปรับเปลี่ยนกราฟิกภาพและเพลงประกอบในรูปแบบที่ทันสมัยรวมไปถึงเพิ่มลูกเล่นอย่างทั้งการซื้อความสามารถพิเศษของร็อคแมนและเพิ่มภาพการ์ตูนอนิเมะในแต่ละฉากด้วยและเพิ่มเสียงของตัวละครในเกม
พากย์เสียงโดย โอริคาสะ ไอ (折笠愛)
พากย์เสียงโดย โอะกิอะยุ เรียวทาโร (置鮎龍太郎)
พากย์เสียงโดย โคนิชิ ฮิโรโกะ (小西 寛子)
พากย์เสียงโดย อิซุกะ โชโซ (飯塚 昭三)
พากย์เสียงโดย ฟุทามาตะ อิซเซย์ (二又一成)
พากย์เสียงโดย โคสุงิ จูโรตะ (小杉 十郎太)
หุ่นยนต์จากอวกาศปรากฏตัวในโลกเพื่อที่จะทำลายหลังของหุ่นยนต์ชั่วร้ายที่ตกมายังโลก
พากย์เสียงโดย ฮิยามะ โนบุยูกิ (檜山修之)
พากย์เสียงโดย อาโอโนะ คาเคชิ (青野 武)
พากย์เสียงโดย นางาซาโกะ ทาเคชิ (長嶝 高士)
พากย์เสียงโดย ฟุทามาตะ อิซเซย์ (二又一成)
พากย์เสียงโดย ทาคางิ วาตารุ (高木 渉)
พากย์เสียงโดย ซาคาโมโตะ ชิคะ (坂本千夏)
พากย์เสียงโดย นางาซาโกะ ทาเคชิ (長嶝 高士)
พากย์เสียงโดย ทาคางิ วาตารุ (高木 渉)
พากย์เสียงโดย ฟุทามาตะ อิซเซย์ (二又一成)
พากย์เสียงโดย ซาคาโมโตะ ชิคะ (坂本千夏)
ตัวละคร.
บอสลับ.
ปรากฏตัวในเฉพาะเครื่องเซก้า เซทเทิร์นเท่านั้นสำหรับบอสลับมีเพียง 2 ตัวคือ
บอสจากร็อคแมน ปรากฏอยู่ในฉากดูโอ
บอสจากร็อคแมน 2 ปรากฏอยู่ในฉากเชิร์ทแมน
อาวุธที่ได้จากฟรอสท์แมน เป็นการยิงน้ำแข็งเลียดเป็นคลื่นไปตามพื้น
อาวุธที่ได้จากคลาวน์แมน เป็นแส้ไฟฟ้ายิงไปในระยะสั้นๆ สามารถใช้เกาะหมุดที่อยู่ตามฉากต่างๆ เพื่อโหนไปมาได้
อาวุธที่ได้จากเกรเน็ตแมน เมื่อยิงไปกระทบอะไรจะระเบิดคาอยู่กลางอากาศชั่วขณะหนึ่ง
อาวุธที่ได้จากเทนงุแมน เป็นกงจักรที่จะสร้างพายุหมุนขึ้นมาโจมตีในแนวตั้ง สามารถใช้เป็นฐานส่งตัวลอยขึ้นได้
อาวุธที่ได้จากแอสโตรแมน เรียกอุกกาบาตมาถล่มทั้งฉาก
อาวุธที่ได้จากซอร์ดแมน เป็นดาบไฟโจมตีระยะใกล้ 
อาวุธที่ได้จากอควาแมน ยิงกระสุนน้ำลูกเล็กๆออกไปด้านหน้า
อาวุธที่ได้จากเชิร์ทแมน เป็นมิสไซล์ที่จะพุ่งไปหาศัตรูโดยอัตโนมัติ สามารถชาร์จช็อตยิงลูกใหญ่ขึ้นได้
อาวุธได้จากเริ่มต้นเกม เป็นลูกบอลที่จะระเบิดเมื่อเวลาผ่านไปสักพัก สามารถเลี้ยงบอลกลิ้งไปตามพื้น หรือเตะสะท้อนกำแพงได้
การตอบรับ.
"ร็อคแมน 8" ได้รับความเห็นส่วนใหญ่จากนักวิจารณ์ โดยได้มีการคร่ำครวญถึงรูปแบบการเล่นหรือจุดเด่นที่ไม่ได้ปรากฏขึ้นแบบภาคก่อนของซีรีส์ และมีการเปลี่ยนแปลงน้อยมากในมาตรฐานของการเล่นที่ได้ใช้ตั้งแต่ในร็อคแมนภาคแรกของช่วงทศวรรษที่ผ่านมา ทั้งนี้ ร็อคแมน 8 เป็นซีรีส์เดียวที่คนไทยมีส่วนร่วมในการประกวดบอส
ฟาเรลล์ วิลเลียมส์

<ns>0</ns>
 <revision>
 <timestamp>2008-11-12T05:54:10Z</timestamp>
 <contributor>
 <username>Sry85</username>
 </contributor>
 <minor />
 <comment>เปลี่ยนทางไปที่ ฟาร์เรลล์ วิลเลียมส์</comment>
 <origin>1469041</origin>
 <model>wikitext</model>
 <format>text/x-wiki</format>
เฉิน ฉุยเปี่ยน

เฉิน ฉุยเปี่ยน  หรือชื่อเล่น อาเปี่ยน เกิดเมื่อวันที่ 18 ก.พ. พ.ศ. 2492 ที่หมู่บ้านซีโจ้ว ตำบลกวันเถียน เมืองไถหนาน ครอบครัวเป็นชาวนาที่ยากจน บิดาชื่อเฉินซงเกิ่น มารดาชื่อเฉินหลี่เสิ้น มีพี่น้องทั้งหมด 4 คน แม้ครอบครัวจะยากจนแต่พ่อแม่ก็สนับสนุนให้ลูก ๆ เรียนหนังสือ โดยเฉพาะเฉิน ฉุยเปี่ยน ซึ่งมีผลการเรียนดีมาตั้งแต่เด็ก 
การศึกษา.
เฉิน ฉุยเปี่ยน จบการศึกษาชั้นประถม ชั้นมัธยมศึกษาชั้นต้นและตอนปลายสอบได้คะแนนสูงอันดับที่ 1 และสอบเข้าเรียนในคณะนิติศาสตร์ของมหาวิทยาลัยแห่งชาติไต้หวัน (หรือมหาวิทยาลัยไถต้า) ซึ่งเป็นมหาวิทยาลัยเก่าแก่และมีชื่อเสียงที่สุดของไต้หวันด้วยคะแนนสูงเป็นอันดับที่ 1 ของประเทศ เฉิน ฉุยเปี่ยน คว้าอันดับที่ 1 ของประเทศอีกครั้ง จากการสอบใบอนุญาตประกอบวิชาชีพทนายความขณะที่ศึกษาอยู่ชั้นปีที่ 3 ดังนั้นแม้ยังไม่สำเร็จการศึกษา เฉิน ฉุยเปี่ยน ก็สามารถออกว่าความได้แล้ว 
เส้นทางการเมือง.
เฉิน ฉุยเปี่ยนสมรสกับอู๋สูเจินบุตรสาวของนายแพทย์ชื่อดังและร่ำรวยของเมืองไถหนาน ทั้งคู่รักกันตั้งแต่เริ่มเข้าเรียนในมหาวิทยาลัยใหม่ ๆ มีบุตรธิดาอย่างละ 1 คน เฉิน ฉุยเปี่ยนก้าวเข้าสู่วงการการเมือง โดยรับเป็นทนายว่าความให้ผู้ต้องหาคดีก่อเหตุจลาจลคือ นายหวงซิ่นเจ้แกนนำพรรคประชาธิปไตยก้าวหน้า ต่อมาลงเล่นการเมืองระดับท้องถิ่นก่อน โดยได้รับเลือกตั้งเป็นสมาชิกสภาเทศบาลไทเป ระหว่างนี้ถูกฟ้องคดีหมิ่นประมาทเลขาธิการของประธานาธิบดีเจียงจิงกัว ถูกตัดสินให้จำคุก 1 ปี และต้องจ่ายเงินชดเชยให้โจทย์ 2 ล้านเหรียญ 
ปลายปี 2528 ลงสมัครชิงตำแหน่งผู้ว่าการเมืองไถหนาน แต่ประสบความพ่ายแพ้ด้วยคะแนนเสียงที่เฉียดฉิว สองวันหลังการเลือกตั้ง ภรรยาของเฉิน ฉุยเปี่ยนประสบอุบัติเหตุถูกรถชนได้รับบาดเจ็บสาหัสและกลายเป็นคนพิการเดินไม่ได้ตลอดชีวิต อุบัติเหตุครั้งนี้ เฉิน ฉุยเปี่ยน ซึ่งอยู่ในเหตุการณ์ด้วยปักใจเชื่อว่าเป็นอุบัติเหตุทางการเมือง 
ปี 2532 เฉิน ฉุยเปี่ยนได้รับเลือกเป็นสมาชิกสภานิติบัญญัติ (ส.ส.) และกลายเป็น ส.ส. ดาวรุ่งที่มาแรงมากในสมัยนั้น โดยเลือกเปิดโปงคดีทุจริตดัง ๆ หลายคดี โดยเฉพาะความไม่ชอบมาพากลในการจัดซื้ออาวุธยุทโธปกรณ์ของกองทัพ เดือนธันวาคม ปี 2535 ได้รับเลือกเป็น ส.ส. สมัยที่ 2 เดือนกรกฎาคม ปี 2536 ได้รับการคัดเลือกจากนิตยสาร Times ของสหรัฐให้เป็นบุรุษแห่งปีของไต้หวัน เดือนพฤศจิกายน ปี 2537 นิตยสาร Times เลือกให้เป็น 1 ใน 100 ของผู้นำการเมืองของโลก เดือนธันวาคม ปี 2537 ลงสมัครชิงตำแหน่งผู้ว่าการกรุงไทเป ซึ่งเขาก็ชนะการเลือกตั้งและกลายเป็นผู้ว่าการกรุงไทเปคนแรกที่มาจากพรรคฝ่ายค้าน แต่มาพ่ายแพ้การเลือกตั้งในครั้งต่อมา เฉิน ฉุยเปี่ยน เบนเข็มไปที่เก้าอี้ประธานาธิบดี เขาออกตระเวนเยือนหมู่บ้าน ตำบลต่าง ๆ ทั่วไต้หวัน ทำให้คะแนนนิยมของเฉิน ฉุยเปี่ยนเพิ่มขึ้นเรื่อย ๆ โดยเฉพาะทางภาคใต้ของเกาะไต้หวัน วันที่ 18 มีนาคม พ.ศ. 2543 เฉิน ฉุยเปี่ยนชนะการเลือกตั้งประธานาธิบดีของไต้หวันสาธารณรัฐจีน กลายเป็นประธานาธิบดีที่หนุ่มที่สุดในประวัติศาสตร์ของไต้หวันสาธารณรัฐจีนด้วยอายุเพียง 49 ปีและเป็นประธานาธิบดีคนแรกที่มาจากพรรคฝ่ายค้านด้วย
อิวอร์ พาวล์

อิวอร์ เวอร์ดัน พาวล์ เอ็มบีอี เป็นอดีตนักฟุตบอลทีมชาติเวลส์ เคยทำหน้าที่ผู้จัดการทีมฟุตบอลให้หลายสโมสร
พาวล์ได้รับเลือกให้อยู่ในหอเกียรติยศของนักกีฬาชาวเวลส์ในปี 2004 ร่วมกับเทอร์รี่ กริฟฟิทธ์ นักสนุ๊กเกอร์ และโทนี่ ลูอิส นักคริกเก็ตชื่อดัง นอกจากนี้เขายังได้รับการบันทึกไว้ในกินเนสส์บุ๊กว่าเป็นผู้ที่มีอายุมากที่สุดที่ทำงานเป็นสตาฟฟ์โค้ชฟุตบอลที่อายุ 90ปี โดยเขาทำงานเกี่ยวกับฟุตบอลมากว่า55ปีทีเดียว
เส้นทางค้าแข้ง.
อิวอร์ พาวล์เข้าร่วมทีมควีนส์ปาร์ค เรนเจอร์สเมื่อตอนอายุ17ปี และเขาลงสนามในลีกให้ทีมมากถึง110นัด ก่อนจะย้ายทีมด้วยค่าตัว 17,500 ปอนด์ ไปสู่ทีมแอสตันวิลลา และลงสนาม 79นัดให้วิลล่า จากนั้นเขาก็ได้รับหน้าที่เป็นผู้เล่น-ผู้จัดการทีมให้สโมสรพอร์ท เวล
การคุมทีมฟุตบอล.
พาวล์เริ่มต้นคุมทีมฟุตบอลครั้งแรกในปี 1951 เมื่อตัดสินใจรับตำแหน่งผู้เล่นผู้จัดการทีมพอร์ท เวล หลังจากที่ลงสนามให้ทีมไป6นัด หลังจากนั้นเขาย้ายไปแบร์รี่ ทาวน์ ก่อนจะได้เป็นผู้จัดการคนใหม่ของแบร็ดฟอร์ด ซิตี้ทีมในดิวิชั่น3 ในเวลาต่อมาเมื่อรับตำแหน่งผู้เล่น-ผู้จัดการทีมอีกครั้งในฤดูกาล 1952-1953
ฤดูกาลแรกของเขากับทีมไม่ค่อยสวยงามนักเมื่อจบฤดูกาลด้วยอันดับที่16 ในดิวิชั่น3(เหนือ) และฤดูกาลต่อมาจบด้วยอันดับที่5 และอยู่ห่างจากพื้นที่เลื่อนชั้น16แต้ม โดยฤดูกาลดังกล่าวในเกมส์พบเวิร์คคิงตัน เขาได้ยิงจุดโทษครั้งแรกในชีวิตแต่เขายิงพลาด
ฤดูกาล 1954-1955 เขาถูกหามออกจากสนามจากอาการเอ็นหัวเข่าฉีกในเกมส์พบเร็กซ์แฮม ซึ่งอาการบาดเจ็บนั้นทำให้เขาต้องแขวนสตั๊ดอย่างเลี่ยงไม่ได้ และเขาแยกทางจากแบร็ดฟอร์ด ในเดือนกุมภาพันธ์ 1955 หลังพาทีมแพ้ถึง7 นัดและชนะเพียง2นัดจาก19เกมส์โดยที่เขาไม่ได้ลงสนามให้ทีมจากอาการบาดเจ็บ 
อิวอร์ พาวล์ กลายเป็นหนึ่งในสตาฟฟ์โค้ชของลีดส์ ยูไนเต็ด และยังเคยร่วมงานโค้ชกับทีมพีเอโอเค ซาโลนิก้าในกรีซมาแล้ว ก่อนเขาจะกลับมาคุมทีมอีกครั้งเมื่อรับงานคุมทีมคาร์ไลส์ ยูไนเต็ดในเดือน พฤษภาคม ปี 1960 และเขาพาสโมสรเลื่อนชั้นเป็นครั้งแรก เมื่อจบฤดูกาล1961-1962ด้วยอันดับที่4 ในดิวิชั่น4(เดิม) ต่อมาเขาต้องแยกทางจากสโมสรเมื่อทีมต้องดิ้นรนอย่างหนักในลีกและตกรอบเอฟเอคัพด้วยการแพ้ทีมจากนอกลีกอย่างกราฟเซนด์ แอนด์ นอร์ทฟลีต ต่อมาเขารับงานคุมทีมบาธ ซิตี้ ในปี 1964 และปัจจุบันเขาเป็นผู้ช่วยสตาฟฟ์โค้ชที่สโมสร ทีมบาธ เอฟซี (ทีมฟุตบอลมหาวิทยาลัยบาธ) ซึ่งเขาทำหน้าที่นี้มากว่า30ปีและควบตำแหน่งประธานสโมสรอีกด้วย
ในปี2004 เขาได้รับเลือเข้าสู่หอเกียรติยศของนักกีฬาชาวเวลส์ และในปี 2006 ในบทบาทผู้ช่วยโค้ชของสโมสรทีมบาธ เอฟซี ที่มหาวิทยาลัยบาธ เขาฉลองวันเกิดอายุครบ90ปีและได้รับการบันทึกในกินเนสส์บุ๊กว่าเป็นผู้ที่มีอายุมากที่สุดที่ทำงานเป็นโค้ชฟุตบอล 
ปี 2008 อิวอร์ พาวล์ ในวัย91ปีได้รับเครื่องราชอิสริยาภรณ์ชั้น MBE.(Member of the Order of the British Empire)
เรื่องราวอื่นๆ.
ในช่วงสงครามโลกครั้งที่ 2 อิวอร์ พาวล์ต้องทำงานเป็นครูฝึกให้ทหารอากาศอังกฤษ และเป็นที่เมืองแบล็คพูลที่เขาได้พบกับเพื่อนรักของเขาคือเซอร์ แสตนลี่ย์ แมทธิวส์ปีกพ่อมดแห่งทีมชาติอังกฤษ ซึ่งต่อมาเขากลายเป็นเพื่อนเจ้าบ่าวในงานแต่งงานของเซอร์ แสตนลี่ย์กับโจแอน บราเวลล์ ในปี 1943
อาณาจักรในอาร์ดา

อาร์ดา (Arda) คือดินแดนในจินตนิยายของ เจ. อาร์. อาร์. โทลคีน ในปกรณัมชุดมิดเดิลเอิร์ธ ซึ่งประกอบด้วยทวีปต่างๆ และอาณาจักรของเผ่าพันธุ์ต่างๆ มากมาย ต่อไปนี้เป็นรายชื่ออาณาจักรสำคัญในอาร์ดาในแต่ละยุคสมัย
ผนวกด้วยดินแดนต่อไปนี้
* ป่าดรูอะดาน
* ไชร์
* ฟังกอร์น ในความดูแลของพวกเอนท์
เดมเลอร์

เดมเลอร์ หรือ ไดม์เลอร์ (Daimler) สามารถหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อัศจรรย์แดนฝัน มหัศจรรย์เขาวงกต

อัศจรรย์แดนฝัน มหัศจรรย์เขาวงกต (, เขาวงกตของฟอน) มีชื่อในภาษาอังกฤษว่า Pan's Labyrinth ภาพยนตร์เขียนบท อำนวยการสร้าง กำกับ และกำกับภาพโดยกิลเลอร์โม่ เดอ โทโร่ ชาวเม็กซิกัน ออกฉายเมื่อปี พ.ศ. 2549
เรื่องราวในภาพยนตร์เกิดขึ้นในประเทศสเปน ราว ค.ศ. 1944 ในช่วงสงครามกลางเมืองสเปน ตัวเอกของเรื่องเป็นเด็กหญิงชื่อโอฟีเลีย รับบทโดยอิวาน่า บาเคโร่ มีพ่อเลี้ยงเป็นนายทหารพรรคฟาแลงก์ ที่ออกตามล่ากองกำลังกบฏฝ่ายต่อต้านรัฐบาลของนายพลฟรันซิสโก ฟรังโก ภาพยนตร์กล่าวถึงจินตนาการของโอฟีเลียว่าได้พบกับเขาวงกตของเทพฟอน ซึ่งได้มอบหนังสือนิทานชื่อ Book of Crossroads และกล่าวว่าจริงๆแล้วเธอเป็นเจ้าหญิงในเทพนิยายชื่อ เจ้าหญิงโมแอนนา โอฟีเลียจะต้องปฏิบัติภารกิจตามที่เทพฟอนสั่ง จึงจะได้กลับไปครองอาณาจักรของเธอ
ศุภชัย จันทร์สุวรรณ์

ดร.ศุภชัย จันทร์สุวรรณ์ ศิลปินแห่งชาติ สาขาศิลปะการแสดง (นาฏศิลป์) พ.ศ. 2548 คณบดี คณะศิลปนาฏดุริยางค์ สถาบันบัณฑิตพัฒนศิลป์ กระทรวงวัฒนธรรม
ประวัติ.
ดร.ศุภชัย จันทร์สุวรรณ์ เกิดเมื่อวันเสาร์ที่ 31 กรกฎาคม พ.ศ. 2498 ในวัยเยาว์ ศุภชัยได้แรงบันดาลใจจากความประทับใจจากการแสดงของศิลปินโขนและละคร กอปรกับนโยบายสนับสนุนการเรียนนาฏศิลป์นอกเวลาของโรงเรียน 
ทำให้ศุภชัยได้แสดงความสามารถทางนาฏศิลป์มาตั้งแต่ชั้นประถมศึกษา และได้ศึกษาต่อด้านนาฏศิลป์และเป็นนักแสดงของกรมศิลปากรควบคู่กันไป ศุภชัยสำเร็จการศึกษาระดับปริญญาเอก ศิลปศาสตร์ดุษฎีบัณฑิต สาขานาฏยศิลป์ไทย จากจุฬาลงกรณ์มหาวิทยาลัย และเคยดำรงตำแหน่งเป็นคณบดีคณะศิลปนาฏดุริยางค์ สถาบันบัณฑิตพัฒนศิลป์ 
ผลงานการแสดง.
ในปี พ.ศ. 2529 ศุภชัยได้รับบทเป็นราชบุตรมังตราแห่งเมืองตองอูใน ละครพันทาง เรื่อง ผู้ชนะสิบทิศ ของยาขอบ กำกับและเขียนบทโดยอาจารย์เสรี หวังในธรรม ศิลปินแห่งชาติ คู่กับ ปกรณ์ พรพิสุทธิ์ ผู้ได้รับบทจะเด็ด ซึ่งส่งผลให้ทั้งสองมีชื่อเสียงโด่งดัง กลายเป็นพระเอกละครยอดนิยมมาจนตราบทุกวันนี้
นอกจากนี้ ศุภชัยยังมีผลงานแสดงทางนาฏศิลป์โขนในบทตัวพระ ตัวนางในละครนอก พระเอกและนางเอกในละครอื่น ๆ เช่น แสดงเป็นพลายชุมพลในเรื่อง ขุนช้างขุนแผน สุดสาครในเรื่อง พระอภัยมณี สมิงนครอินทร์ในละครพันทางเรื่อง ราชาธิราช เป็นต้น รวมถึงการแสดงระบำ รำ ฟ้อน ประเภทต่าง ๆ ทั้งในประเทศและในต่างประเทศ